Document ID: /roh_data/filtered/Billingualer_Corpus_interleaved-de-rm.jsonl.gz/693

This is a text translated from German to Rumantsch Grischun.
Jagdbetriebsvorschriften 2002 verabschiedet: Mittragen von Mobiltelefonen erlaubt

Die Regierung hat die neuen Jagdbetriebsvorschriften verabschiedet. Neu dürfen Handys im ausgeschalteten Zustand mitgetragen und in Notsituationen verwendet werden. Weiter hat die Regierung die Änderungsanträge zu den Eidgenössischen Jagdbanngebieten zu Handen des Bundesamtes für Umwelt, Wald und Landschaft verabschiedet. Neu soll die Greinaebene als Eidgenössisches Jagdbanngebiet ausgeschieden werden.

Die jährlich von der Regierung beschlossenen Jagdbetriebsvorschriften erlauben eine feine Steuerung der Jagd. Auf unerwünschte Entwicklungen kann reagiert und sinnvolle Anpassungen können schnell in die Praxis umgesetzt werden. Mit den Abschussplänen wird die aktuelle Bestandessituation einer Wildart berücksichtigt. Demgegenüber werden Wildschutzgebiete mit partiellem oder totalem Jagdverbot in grösseren Zeitabständen ausgeschieden; diese Massnahmen wirken denn auch erst längerfristig. Deshalb werden die kantonalen Wildschutzgebiete alle fünf Jahre, das nächste Mal im Jahre 2003, und die eidgenössischen Jagbanngebiete erst nach mehr als zehn Jahren überarbeitet. Die 1991 vom Bundesrat erlassene Verordnung über die Jagdbanngebiete wird dieses Jahr teilweise revidiert.

Mobiltelefone - Schusszeiten - Abschusspläne

Gestattet ist nun auf allen Jagden das Mittragen des Handys in ausgeschaltetem Zustand. Dessen Gebrauch ist allerdings nur in medizinischen Notfällen sowie im Kontakt mit der Wildhut und den Schweisshunde-Zentralen zulässig. Angepasst werden zudem die Schusszeiten am Abend während der Hochjagd, die vom 21. September an um 20.00 Uhr endet.

Der beidseitige Kronenhirsch bleibt geschützt. Die Zweckmässigkeit dieser Massnahme wird jährlich überprüft. Die Struktur des Hirschbestandes hat sich merklich verbessert, was sich in einer besseren Verteilung über den Lebensraum auswirkt. Der Jäger profitiert von einem höheren Angebot an ausgewachsenen Hirschen. Die Anzahl der erlegten einseitigen Kronenhirsche hat sich seit der Einführung dieser Massnahme verdoppelt. Der Abschussplan für das Hirschwild sieht vor, 4'175 Hirsche zu schiessen. Damit soll der Frühlingsbestand von rund 12'600 Tieren stabilisiert werden.

Greinaebene soll Eidgenössisches Jagdbanngebiet werden

Die grösste Änderung betrifft die Greinaebene. Diese Landschaft von besonderer Bedeutung liegt zwischen den zwei eidgenössischen Jagdbanngebieten Pez Vial auf der Bündner- und "Greina Ticinio" auf der Tessiner Seite. Die Fläche des beantragten Teiles ist rund 13.3 km² gross. Die Gemeinde Vrin unterstützt als Territorialgemeinde diesen Antrag.

Einzelne Bestimmungen in der Verordnung über die Eidgenössischen Jagdbanngebiete bedürfen dringend einer Anpassung. So sollen die einschränkenden Bestimmungen für das Skifahren auch für das Schneeschuhlaufen gelten. Bei allen eidgenössischen Jagdbanngebieten werden kleine Grenzkorrekturen beantragt. Ziel der Korrekturen ist sowohl die Optimierung der Grenzen als auch die Verminderung von Konflikten. So sollen zum Beispiel mehrere Wohnhäuser aus den Schutzzonen entlassen werden.

Gremium: Regierung

Quelle: dt Amt für Jagd und Fischerei Graubünden

Data: 01.07.2002

Relaschà las prescripziuns da chatscha 2002: igl è permess da prender cun sai telefonins

La regenza ha relaschà las novas prescripziuns da chatscha. Da nov dastgan ins prender cun sai telefonins stizzads e duvrar quels en situaziuns d'urgenza. Plinavant ha la regenza deliberà las propostas da midar ils asils federals da selvaschina per mauns da l'uffizi federal d'ambient, guaud e cuntrada. Da nov duai obtegnair la planira da la Greina il status d'in asil federal.

Las prescripziuns da chatscha che vegnan concludidas annualmain da la regenza permettan ina direcziun exacta da la chatscha. Ins po reagir cunter svilups nungiavischads ed adatta-ziuns raschunaivlas pon ins realisar spert en la pratica. Cun ils plans da reducziun vegn resguardada la situaziun actuala da l'effectiv d'ina spezia da selvaschina. Da l'autra vart vegnan zavrads periodicamain asils da selvaschina cun in scumond parzial u total da chatscha; questas mesiras han pia in effect pir a lunga vista. Perquai vegnan ils asils chantunals da selvaschina repassads mintga tschintg onns, la proxima giada l'onn 2003, ed ils asils federals pir suenter passa desch onns. L'ordinaziun davart ils asils federals da selvaschina relaschada dal cussegl federal l'onn 1991 vegn revedida parzialmain quest onn.

Telefonins - temp da chatscha - plans da reducziun

Sin tut las chatschas èsi permess da prender cun sai telefonins stizzads. Il diever dals telefonins è dentant admess mo en cas medicinals d'urgenza sco er per stabilir il contact cun ils organs da surveglianza da chatscha e cun las centralas da chauns da sang. Adattà vegn plinavant il temp da chatscha la saira durant la chatsch'auta; a partir dals 21 da settember chala el a las 20.00.

Il tschierv cun curuna da domaduas varts resta protegì. Il niz da questa mesira vegn examinà annualmain. La structura da l'effectiv da tschiervs è sa meglierada marcantamain. Quai ha in bun effect sin la distribuziun en il spazi da viver. Il chatschader profita d'ina purschida pli gronda da tschiervs creschids. Il dumber dals tschiervs cun curuna d'ina vart sajettads è sa redublà dapi l'introducziun da questa mesira. Il plan da reducziun dals tschiervs prevesa da sajettar 4'175 tschiervs. Cun quai duai vegnir stabilisà l'effectiv da primavaira da var 12'600 animals.

La planira da la Greina duai daventar in asil federal da selvaschina

La midada la pli gronda pertutga la planira da la Greina. Questa cuntrada d'impurtanza speziala sa chatta oz tranter ils dus asils federals Pez Vial da la vart dal Grischun e Greina Ticinio da la vart dal Tessin. La surfatscha da la part proponida ha ina grondezza da var 13.3 km². La vischnanca da Vrin sustegna questa proposta en sia funcziun da vischnanca territoriala.

Singulas disposiziuns en l'ordinaziun davart ils asils federals da selvaschina ston urgentamain vegnir adattadas. Uschia duain valair las disposiziuns che restrenschan l'ir cun skis er per l'ir cun gianellas. Per tut ils asils federals da selvaschina proponan ins pitschnas rectificaziuns dal cunfin. La finamira da questas rectificaziuns è tant d'optimar ils cunfins sco er da sminuir ils conflicts. Uschia duain per exempel vegnir excorporadas pliras chasas d'abitar da las zonas da protecziun.

Gremi: regenza

Funtauna: rg uffizi da chatscha e pestga dal Grischun

Data: 01.07.2002